钦定古今图书集成/明伦汇编/宫闱典/第096卷 > 大名公主 下嫁李坚
## 钦定古今图书集成/明伦汇编/宫闱典/第096卷 > 大名公主 下嫁李坚

按《明外史·公主列传》：“大名公主，下嫁李坚。坚，武陟人，
父英，洪武初为骁骑右卫指挥佥事，阵没，赠指挥使。
坚有才勇，既尚主，掌前军都督府事。建文初，以左副
将军从北伐，及燕师战，胜负略相当，封滦城侯，予世
券。最后战滹沱河，燕卒薛禄刺坚堕马，因挥刃斫坚，
坚大呼：‘我李驸马也，勿杀’！械送北平，道卒。子庄年七”
岁嗣侯。成祖即位，庄父姓名在“奸党”中，以主故获宥。
主惧祸，遂纳诰券于朝。庄在南京，师事刘溥，放浪诗
酒，以寿终。